CELEX: 32014D0854
Language: et
Date: 2014-11-07 00:00:00
Title: 2014/854/EL: Nõukogu otsus, 7. november 2014 , millega määratakse kindlaks Euroopa Liidu nimel võetav seisukoht Ühinenud Rahvaste Organisatsiooni Euroopa Majanduskomisjonis seoses postiga külgkokkupõrget käsitleva uue eeskirja eelnõuga ja nimetatud eeskirja muudatusettepanekuga

29.11.2014   
            
            
               ET
            
            
               Euroopa Liidu Teataja
            
            
               L 344/20
            
         NÕUKOGU OTSUS,
   7. november 2014,
   millega määratakse kindlaks Euroopa Liidu nimel võetav seisukoht Ühinenud Rahvaste Organisatsiooni Euroopa Majanduskomisjonis seoses postiga külgkokkupõrget käsitleva uue eeskirja eelnõuga ja nimetatud eeskirja muudatusettepanekuga
   
      (2014/854/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu otsusega 97/836/EÜ (1) on liit ühinenud ÜRO Euroopa Majanduskomisjoni kokkuleppega, milles käsitletakse ratassõidukitele ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tüübikinnituste vastastikust tunnustamist („1958. aasta muudetud kokkulepe”).
            
         
               (2)
            
            
               Standardnõuetega, mis on sätestatud ÜRO Euroopa Majanduskomisjoni uue eeskirja (mis käsitleb mootorsõidukite tüübikinnituse ühtseid sätteid seoses postiga külgkokkupõrkega) eelnõus ning ÜRO Euroopa Majanduskomisjoni uue eeskirja (mis käsitleb mootorsõidukite tüübikinnituse ühtseid sätteid seoses postiga külgkokkupõrkega) eelnõu muudatusettepanekus, soovitakse kõrvaldada tehnilised tõkked mootorsõidukite ja nende osade kaubanduselt 1958. aasta muudetud kokkuleppe osaliste vahel ning tagada selliste sõidukite ja osade kõrge ohutus- ja kaitsetase.
            
         
               (3)
            
            
               On asjakohane kindlaks määrata liidu nimel 1958. aasta muudetud kokkuleppe halduskomitees võetav seisukoht seoses kõnealuse ÜRO Euroopa Majanduskomisjoni eeskirja eelnõu vastuvõtmisega ja nimetatud eeskirja muudatusettepanekuga,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel 1958. aasta muudetud kokkuleppe halduskomitees, on hääletada dokumendis ECE TRANS/WP.29/2014/79 esitatud ÜRO Euroopa Majanduskomisjoni uue eeskirja (mis käsitleb mootorsõidukite tüübikinnituse ühtseid sätteid seoses postiga külgkokkupõrkega) eelnõu ja nimetatud eeskirja muudatusettepaneku (mis on esitatud dokumendis ECE TRANS/WP.29/2014/80) poolt.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 7. november 2014
      
         
            Nõukogu nimel
         
         
            eesistuja
         
         P. C. PADOAN
      
   
   
      (1)  Nõukogu 27. novembri 1997. aasta otsus 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe”) (EÜT L 346, 17.12.1997, lk 78).